**Harta Nagyközség Önkormányzat Képviselő-testületének 7/2018. (V.30.) önkormányzati rendelete**

**AZ ÖNKORMÁNYZAT 2017. ÉVI KÖLTSÉGVETÉSÉNEK VÉGREHAJTÁSÁRÓL ÉS A 2017. ÉVI MARADVÁNY JÓVÁHAGYÁSÁRÓL**

HARTA NAGYKÖZSÉG ÖNKORMÁNYZAT KÉPVISELŐ-TESTÜLETÉNEK

7/2018.(V.30.) ÖNKORMÁNYZATI RENDELETE

AZ ÖNKORMÁNYZAT 2017. ÉVI KÖLTSÉGVETÉSÉNEK VÉGREHAJTÁSÁRÓL

ÉS A 2017. ÉVI MARADVÁNY JÓVÁHAGYÁSÁRÓL

Harta Nagyközség Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Képviselő-testület Pénzügyi-gazdasági-településfejlesztési és ügyrendi Bizottsága véleményének kikérésével a következőket rendeli el:

**I.**

**A RENDELET HATÁLYA**

1.§

E rendelet hatálya kiterjed Harta Nagyközség Önkormányzatára, valamint az Önkormányzat által irányított költségvetési szervre (Hivatalra) terjed ki.

                                                                          II.

**A KÖLTSÉGVETÉS VÉGREHAJTÁSA**

**1. A  költségvetés főösszege**

2. §

(1)        A Képviselő-testület Harta Nagyközség Önkormányzat 2017. évi költségvetésének végrehajtását a következők szerint hagyja jóvá:

a) a tárgyévi költségvetési bevételek összege:                                   840.216 E Ft

b) a tárgyévi költségvetési kiadások összege:                                   703.825 E Ft

c) költségvetési egyenleg:                                                                  136.391 E Ft

d) finanszírozási célú bevételek összege:                                            54.010 E Ft

e) finanszírozási célú kiadások összege:                                                6.020 E Ft

f) bevételek összesen                                                                         894.226 E Ft

g) kiadások összesen                                                                         709.845 E Ft

h) a költségvetés többlete                                                                  184.381 E Ft

 (2)       Az Önkormányzat 2017. évi összevont költségvetési mérlegét közgazdasági tagolásban az 1. sz. melléklet tartalmazza.

 (3)       Az Önkormányzat 2017. évi összevont mérlegében szereplő pénzeszközök változását a 2. sz. melléklet tartalmazza.

 (4)       Az általános és céltartalékok 2017. évi előirányzatának alakulását a 3. sz. melléklet tartalmazza.

 (5)       Az Önkormányzat összevont 2017. évi záró létszámadatait a 4. sz. melléklet tartalmazza.

**2. Harta Nagyközség Önkormányzata költségvetésének végrehajtása**

3. §

Harta Nagyközség Önkormányzata 2017. évi költségvetésének teljesítéséről szóló beszámolót a 5/a-5/e. sz. melléklet mutatja be.

**3. Hartai Közös Önkormányzati Hivatal költségvetésének végrehajtása**

4. §

1. Harta Nagyközség Önkormányzata irányítása alá tartozó Hivatal 2017. évi költségvetésének teljesítéséről szóló beszámolót a 6/a-6/d. sz. melléklet tartalmazza.

(2)     A Képviselő-testület a Hivatal önkormányzati támogatásának teljesítését 54.990 E Ft-ban állapítja meg.

**III.**

**KIMUTATÁS**

5. §

            Az európai uniós támogatással megvalósuló projektek 2017. évi bevételeit és kiadásait a 7. sz. melléklet tartalmazza.

**IV.**

**A 2017. ÉVI KÖLTSÉGVETÉSI MARADVÁNY JÓVÁHAGYÁSA**

6. §

            A Képviselő-testület az Önkormányzat és az általa irányított költségvetési szerv 2017. évi maradványát a 8. sz. melléklet szerint hagyja jóvá.

**V.**

**2017. ÉVI VAGYONKIMUTATÁS**

7. §

(1)        Az Önkormányzat 2017. december 31-ei állapot szerinti vagyonát a 9. sz. mellékletben részletezett mérlegadatok alapján 3.355.093 E Ft-ban állapítja meg, a kapcsolódó tételes kimutatás az önkormányzat vagyonkataszterében található meg.

(2)        Az Önkormányzat vagyonkimutatását költségvetési szervenként a 9/a. sz. melléklet tartalmazza.

(3)         A 0-ra leírt használatban lévő eszközök állományát a 9/b  sz, melléklet tartalmazza.

(4)       A z Önkormányzat 0-ra leírt használaton kívüli eszközökkel - 9/c. sz. melléklet - nem rendelkezik.

(5)       A z Önkormányzat a mérlegben értékkel nem rendelkező kötelezettségeit és függő követeléseit a 9/d. sz. melléklet tartalmazza.

(6)        Az Önkormányzat tulajdonában lévő érték nélkül nyilvántartott eszközök állományát a 9/e. sz. melléklet tartalmazza.

**VI.**

**NYILATKOZATOK**

8. §

 (1)       Harta Nagyközség Önkormányzat 2017. évi fejlesztései céljai, melyek megvalósításához a Stabilitási törvény szerinti adósságot keletkeztető ügylet válik, vagy válhat szükségessé 10. sz. melléklet tartalmazza.

 (2)       Harta Nagyközség Önkormányzat a Stabilitási törvény 3. §-a szerinti adósságot keletkeztető ügyletekből és kezességvállalásokból fennálló kötelezettségeit a 10/a.sz. melléklet tartalmazza.

**VII.**

**ZÁRÓ RENDELKEZÉSEK**

9. §

A rendelet a kihirdetését követő napon lép hatályba.

H a r t a, 2018. május 29.

Dollenstein László sk.                                                                       dr. Sárközi Zsolt sk.

                polgármester                                                                                         jegyző

Záradék: Kihirdetve: 2018. május 30.

|  |
| --- |
| dr. Sárközi Zsolt sk.  jegyző |